Een skakering donkerder | Maroela Media
Marina Strydom verduidelik waarom sy nie die fliek '50 Shades of Grey' gaan kyk nie. Foto: Argief.
In die afgelope week gons die sosiale media en media behoorlik oor die fliek 50 Shades of Grey wat Vrydag, 13 Februarie vrygestel word en op die gelyknamige trilogie gebaseer is. Ek gaan nou nie hier verduidelik waaroor die boeke gaan as jy dit nie gelees het nie. Dit kan mens sommer maklik Google.
Ekself het ook nie die boeke gelees nie en ek beplan nie om die fliek te kyk nie. Onmiddelik sal kritici sê dat ek mos dan nie 'n opinie kan uitspreek nie. Gewoonlik sal ek saamstem, maar in hierdie geval is ek van mening dat dit nie nodig is om die boeke te lees of die fliek te sien, voor jy 'n opinie mag hê nie. Waarom sê ek so?
Hierdie gebeure het direk daartoe aanleiding gegee dat ek, jare later, as getroude volwasse vrou van 40 en ma van twee kinders en na eindelose ander "blootstellings" oor die afgelope 20 jaar die standpunt inneem dat ek nie na skadelike of geweldadige seksuele, sadomasochistiese (soos onder andere in 50 Shades of Grey) of pornografiese materiaal en destruktiewe vorme van erotika wil kyk nie.
Wat ek hier skryf is my persoonlike opinie en dit is wat ek sal antwoord as iemand my vra hoe ek voel oor 50 Shades of Grey. Jy voel dalk heeltemal anders. Soveel skakerings, soveel opinies…
Meer oor die skrywer: Marina Strydom
Marina Strydom is 'n leraar verbonde aan die Ooskerk-gemeente in Pretoria. Sy is die ma van twee dogtertjies en haar passies sluit prediking, spiritualiteitsontwikkeling, kuns, kreatiwiteit en die lewe in. Sy reis ook graag (al is dit hoofsaaklik in haar kop) na nuwe plekke en kulture.
Goed gestel Marina! Ek stem heeltemal met jou saam. Ek moet eendag voor God verantwoording doen oor my lewe en hierdie fliek en boeke is mos nie tot Sy eer nie?
Baie dankie vir `n sobere artikel wat lyne reguit trek en veral uit die vrou se oë en siel skryf. Groot waardering.
Baie goeie artikel. Beide liefde en seks is wonderlik….saam!
Ek bid dat God by my sal wees regdeur my lewe. Iets sê vir my dat ek daardie teater waar die fliek vertoon word, alleen sal moet binne gaan. Hy sal nie daar wees nie.
Dankie dat jy nie skroom om jou getuienis te deel nie…pragtig verwoord…ek deel jou oortuiging met alles wat ek is! Leef liefde!